ડોનાલ્ડ ટ્રમ્પની સાથે જ ફ્રાંસના પ્રમુખ ઈમેન્યુઅલ મેક્રોને પણ આ હુમલાને વખોડી કાઢ્યો હતો. આમ, એક તરફ ‌સિરિયા અને રશિયા તેમજ તેનાં સાથી રાષ્ટ્રો અને સામેની તરફ અમેરિકા અને ફ્રાંસ સામસામે ગોઠવાઈ ગયાં છે. આ રાસાયણિક હુમલા પછી ઘટનાના દિવસે પરોઢ પહેલાં મધ્ય સિરિયામાં આવેલા ટી-૪ નામના લશ્કરી મથક પર અનેક મિસાઈલ હુમલા કરવામાં આવ્યા હતા. સિરિયાને આ હુમલા અમેરિકા દ્વારા કરાવવામાં આવ્યા હોવાનું જણાતું હતું પણ અમેરિકાની જાસૂસી સંસ્થા પેન્ટાગોને આ હુમલામાં તેમનો હાથ ન હોવાનું સ્પષ્ટપણે જણાવી દીધું હતું. આ મિસાઈલ હુમલા ઈઝરાયલ દ્વારા કરવામાં આવ્યા હોવાનું જાણવા મળ્યું હતું.